# Biológia

### A Wikipédiából, a szabad lexikonból.

| Biológiaportál

Nektárt gyűjtő darázs

A biológia (a görög βίος bios, „élő” és λόγος logos, „tudomány” szavakból) az élőlények rendszerezésével, működésük leírásával, környezetükkel való kölcsönhatásaikkal foglalkozik, egyszóval az élet tudománya. A biológia szót először Michael Christoph Hanov német filozófus használta 1766-ban egyik könyve címében. A mai értelemben egymástól függetlenül vezette be Karl Friedrich Burdach 1800-ban, Gottfried Reinhold Treviranus 1802-ben és Jean Baptiste Antoine Pierre Monet, Lamarck lovagja szintén 1802-ben. Treviranus könyve („Biologie oder Philosophie der lebenden Natur”) már címével jelzi a mai értelmét.

## [szerkesztés] Áttekintés

A biológusok az élet legkülönbözőbb területeit tanulmányozzák. A minden élőlényben közös tulajdonságokat vizsgáló, összehasonlító jellegű nagy tudományágakat az általános biológia (vagy biologia generalis, probiológia) néven szokás összefoglalni (pl. evolúcióbiológia, genetika, ökológia, etológia); az egyes konkrét, ma is élő élőlénytípusokat vizsgáló biológiai tudományágakat pedig biontológia vagy biologia universalis néven (pl. zoológia, entomológia, antropológia, botanika, anatómia, virológia stb.). A ma élő rendszerekkel foglalkozó biontológia tanulmányozhatja az egyedi szervezeteket (ez az individuális biológia), de vizsgálhatja az egyedekből szerveződő egyedek fölötti szerveződéseket (ez a tárgya a szupraindividuális vagy szünbiológiának). A már nem élő, de valamikor élt élőlények világát kutatják az őslénytan (paleontológia) tudományai. Ezért sokan vélik úgy, hogy a „biológia” nem egy természettudomány, hanem az élőkkel foglalkozó természettudományok összessége.

Egy másféle csoportosításban az egyes tudományágakat aszerint soroljuk csoportokba, hogy milyen mélyen vezetjük vissza a biológiai törvényeket az anyag egyes elemi és még elemibb formáinak szintjére:

- az atomi és molekuláris szinttel a molekuláris biológia, a biokémia, a biofizika, a genomika, a proteomika foglalkozik, de minden biológiai tudománynak lehetséges molekuláris szemlélete és ilyen szintű vizsgálata.
- a sejtek működését a sejtbiológia vizsgálja.
- több sejt együttműködésének kapcsolatrendszerét a szövettan, a szervtan és a szervezettan kutatja, míg a működéseket az élettan (fiziológia) tanulmányozza.
- a genetika foglalkozik az öröklődéssel, az öröklődő változékonysággal és így a szervezetek változatosságának végső forrásával; a genomika a teljes genom működéseit egyszerre elemzi.
- a fejlődésbiológia azokat a folyamatokat és mechanizmusokat kutatja, amelyekkel a szervezetek keletkeznek, növekednek, fejlődnek a halálukig és közben öregszenek.
- a fajok sokféleségével, azok rendszerezésével foglalkozik a rendszertan, míg a sokféleség létrejöttét és a földtörténeti kibontakozását az evolúcióbiológia kutatja, és ezen belül az egyes élőlénycsoportok rokonsági leszármazásával foglalkozik a törzsfejlődéstan és a származástan.
- az egyes fajok belső felépítését az anatómia, az állatok viselkedését az etológia, míg az emberét a pszichológia, illetve a humánetológia vizsgálja.
- az élőlények közötti hatásokkal, illetve az élőlények és környezetük egymásra hatásával foglalkozik a szupraindividuális biológia, illetve az ökológia.

## [szerkesztés] A biológia főbb ágazatai

Eperfa termései (Morus alba)
Vadgesztenye virága
Egy kék tengericsillag pihen a korallon, Ausztrália partjainál
Felföldi marha
Fotó a mára már kihalt quaggáról
Triceratopsz csontváza

- Aerobiológia
- Anatómia (bonctan)
- Asztrobiológia vagy exobiológia
- Állattan (Zoológia)
  - Entomológia (rovartan)
- Biokémia
- Bionika
- Biogeográfia (életföldrajz)
- Biomatematika
- Bioinformatika
- Biofizika
- Biotechnológia
- Élettan (Fiziológia)
  - Endokrinológia
  - Összehasonlító élettan
  - Növényélettan
  - Környezeti és ökológiai élettan
- Elméleti biológia
- Embertan (Antropológia)
- Etológia (viselkedésbiológia)
  - Humánetológia
  - Szociobiológia
- Evolúciós biológia
- Fejlődésbiológia
  - Egyedfejlődéstan
  - Embriológia
  - Törzsfejlődéstan (filogenetika)
- Genetika (örökléstan)
  - Populációs genetika,
  - Genomika,
  - Proteomika
  - Mitokondriális genetika
- Hidrobiológia
  - Limnológia (édesvizek biológiája)
- Immunológia
- Individuális vagy idiobiológia
- Járványtan (Epidemiológia)
- Növénytan (Botanika)
  - Növénykórtan (fitopatológia)
  - Lichenológia (zuzmókkal foglalkozik)
- Mikrobiológia
  - Bakterológia,
  - Virológia
- Molekuláris /szintű/ biológia
- Morfológia (alaktan)
- Mikológia (Gombatan)
- Idegtudományok (neurológia, neurobiológia)
  - Neuroanatómia,
  - Idegélettan,
  - Biopszichológia vagy pszichobiológia
  - Neurokémia, neurofarmakológia, pszichofarmakológia,
  - Pszichofizika, pszichofiziológia
  - Kognitiv tudományok
- Onkológia (a rákkal foglalkozik)
- Populációbiológia
  - Populációgenetika
  - Populációdinamika
- Szupraindividuális vagy szünbiológia
  - Biotika, florisztika, faunisztika
  - Cönológia (társulástan)
  - Szünfenobiológia
  - Ökológia
- Őslénytan (Paleontológia)
  - Ősnövénytan,
  - Ősállattan
- Rendszertan (Taxonómia, Szisztematika)
- Sejtbiológia (Citológia)
- Szaporodásbiológia (reprodukciós biológia)
- Származástan
  - Kladisztika
- Szövettan (hisztológia)
- Természetvédelmi biológia
- Toxikológia (a mérgezésekkel foglalkozik)
- stb.

## [szerkesztés] Lásd még

- Alkalmazkodás (adaptáció)
- Anyagcsere
- Biológiai (élő) rendszer
- Egyedek fölötti szerveződések (szupraindividuális organizációk)
- Élet
- Charles Darwin
- Richard Dawkins
- Evolúció
- Fejlődés
- Halál
- Homeosztázis
- Környezet (miliő)
- Növekedés
- Rendszer
- Sejt
- Szervezet (organizmus)
- Természettudomány
- Tudomány

## [szerkesztés] Külső hivatkozások

- Biological Journals
- The Life Science Homepage
- Ecology WWW page
- BiologyBrowser
- CABI
- Cambridge Scientific Abstracts
- BIOSIS
- Applied Ecology and Environmental Research
- Biológiai idézetek

A lap eredeti címe "http://hu.wikipedia.org../../../b/i/o/Biol%C3%B3gia.html"

Kategória: Biológia

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Afrikaans
- Alemannisch
- Aragonés
- العربية
- Asturianu
- Azərbaycan
- Boarisch
- Žemaitėška
- Български
- বাংলা
- Brezhoneg
- Bosanski
- Català
- Corsu
- Česky
- Kaszëbsczi
- Чăвашла
- Cymraeg
- Dansk
- Deutsch
- Zazaki
- ދިވެހިބަސް
- Ελληνικά
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Arpitan
- Furlan
- Frysk
- Gaeilge
- Gàidhlig
- Galego
- Gaelg
- עברית
- हिन्दी
- Hrvatski
- Hornjoserbsce
- Krèyol ayisyen
- Interlingua
- Bahasa Indonesia
- Interlingue
- Ido
- Íslenska
- Italiano
- ᐃᓄᒃᑎᑐᑦ
- 日本語
- Lojban
- Basa Jawa
- ქართული
- ភាសាខ្មែរ
- ಕನ್ನಡ
- 한국어
- Kernewek
- Кыргызча
- Latina
- Ladino
- Lëtzebuergesch
- Limburgs
- Lumbaart
- ລາວ
- Lietuvių
- Latviešu
- Македонски
- Монгол
- Bahasa Melayu
- Nahuatl
- Nnapulitano
- Plattdüütsch
- Nedersaksisch
- नेपाली
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Nouormand
- Occitan
- Иронау
- Kapampangan
- Norfuk / Pitkern
- Polski
- پښتو
- Português
- Runa Simi
- Română
- Русский
- संस्कृत
- Sardu
- Sicilianu
- Scots
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Basa Sunda
- Svenska
- Kiswahili
- தமிழ்
- Тоҷикӣ
- ไทย
- ትግርኛ
- Tagalog
- Türkçe
- Tatarça
- Українська
- اردو
- Vèneto
- Tiếng Việt
- Volapük
- Winaray
- isiXhosa
- ייִדיש
- 中文
- Bân-lâm-gú
- 粵語